Vor fi prețuri mai mari în următoarea perioadă
Paștele vine cu prețuri mai mari pentru români. Potrivit datelor furnizate de Institutul Național de Statistică (INS), managerii estimează că va avea loc o creștere a activității în sectorul construcțiilor. Asta în timp ce se prevede o relativă stabilitate a numărului de salariați în industriile prelucrătoare, construcții și în sectorul serviciilor. De asemenea, se prognozează o creștere a prețurilor în industriile prelucrătoare, construcții și în comerțul cu amănuntul, până în luna mai.
"Soldul conjunctural indică percepţia managerilor întreprinderilor asupra dinamicii unui fenomen care Nu trebuie confundată cu ritmul creşterii sau scăderii oricărui indicator statistic produs de INS. Soldul conjunctural procentual este obţinut ca diferenţă între procentajul managerilor care au ales varianta pozitivă a fenomenului şi procentajul celor care au indicat varianta negativă", arată datele INS.
Creștere moderată în industria prelucrătoare
În cadrul anchetei din luna martie 2024, managerii din industria prelucrătoare preconizează pentru următoarele trei luni, creştere moderată a volumului producţiei (sold conjunctural +9%).
Referitor la numărul de salariaţi se estimează relativă stabilitate, soldul conjunctural fiind de 0%. Pentru preţurile produselor industriale se prognozează creştere în următoarele trei luni (sold conjunctural +17%).
În construcţii, relativă stabilitate
Conform estimărilor din luna martie 2024, în sectorul construcțiilor se prognozează o creștere a volumului producției pentru următoarele trei luni. Creșterea va fi cu un sold conjunctural de +19%. De asemenea, managerii anticipează o relativă stabilitate a numărului de salariați, cu un sold conjunctural de +5%.
În ceea ce privește prețurile lucrărilor de construcții, se anticipează o creștere a acestora, având un sold conjunctural de +32%.
Comerţul cu amănuntul ridică prețurile
Și în sectorul comerțului cu amănuntul vor fi schimbări. Managerii au estimat pentru următoarele trei luni o tendință de creștere moderată a activității economice, cu un sold conjunctural de +13%.
Se preconizează că volumul comenzilor adresate furnizorilor de mărfuri de către unitățile comerciale va înregistra o creștere moderată, având un sold conjunctural de +12%.
Angajatorii prognozează pentru următoarele trei luni o creștere a numărului de salariați, cu un sold conjunctural de +18%.
Managerii societăţilor comerciale estimează creştere a preţurilor de vânzare cu amănuntul (sold conjunctural +26%).
Prețurile vor crește și în servicii
Conform estimărilor din luna martie 2024, cererea de servicii (exprimată prin cifra de afaceri) va înregistra o creștere moderată în următoarele trei luni. Va fi un sold conjunctural de +8%. Se estimează că numărul de salariați va fi relativ stabil, cu un sold conjunctural de +4%.
Potrivit opiniei exprimate de către manageri, prețurile de vânzare sau de facturare ale serviciilor vor avea o tendință de creștere moderată, cu un sold conjunctural de +13%.